**PRILOG VI**

**KRITERIJI ODABIRA**

**za tip operacije 1.1.2. „Povećanje dodane vrijednosti poljoprivrednim proizvodima“ LRS Lokalne akcijske grupe Zagora za razdoblje 2014.-2020.**

Kriteriji odabira projekata primjenjuju se na sve prijave projekata.

Nositelju projekta **ne može se dodijeliti veći iznos bodova** u odnosu od onog što je zatraženo u **prijavnom obrascu**.

Projekt mora ostvariti minimalni broj bodova kako bi prošao prag prolaznosti.

|  |
| --- |
| **KRITERIJI ODABIRA ZA PROJEKTNE PRIJEDLOGE** **TO 1.1.2 „Povećanje dodane vrijednosti poljoprivrednim proizvodima“** |
| **KRITERIJ** | **BODOVI** |
| **1** | **A/ Veličina fizičke ili pravne osobe – nositelja projekta** | **max. 10** |
|  | mikro  | 10 |
| mala i srednja | 5 |
| **B/ Veličina gospodarstva SO** | **max. 10** |
| od 6.000 do 14.999 | 10 |
| od 15.000 do 49.999 | 5 |
| od 50.000 do 99.999 | 3 |
| **2** | **Proizvođačka grupa/organizacija/zadruga** |  **10** |
| **3** | **Ulaganje vezano uz prioritetne sektore LRS LAG-a** |  **10** |
|  | ulaganje vezano uz prioritetne sektore LRS LAG-a | 10 |
| ulaganje u ostale sektore | 5 |
| **4** | **Tip ulaganja** | **max. 10** |
|  | ulaganje u izgradnju i opremanje | 5 |
| ulaganje u rekonstrukciju, modernizaciju ili opremanje postojećih objekata | 10 |
| **5** | **Ulaganje u proizvodne procese iz sheme kvalitete** | **10** |
| **6** | **Inovativnost** | **max. 20** |
|  | ulaganjem se uvodi novi inovativni tehnološki proces  | 20 |
| uvođenje novog proizvoda, novog i unaprijeđenog tehnološkog procesa ili marketinškog alata | 10 |
| **7** | **Ulaganje doprinosi promicanju učinkovitosti resursa te poticanje pomaka prema gospodarstvu s niskom razinom ugljika otpornom na klimatske promjene kroz povećanje učinkovitosti u korištenju energije (fokus područje 5B)** | **10** |
| **8** | **Zatvorena financijska konstrukcija** | **10** |
| **9** | **Zapošljavanje (nova radna mjesta)** | **10** |
| **10** | **Ulaganja koja se provode unutar zaštićenih područja prirode i područja ekološke mreže NATURA 2000** | **10** |
| **MAKSIMALNI BROJ BODOVA** | **120** |
| **PRAG PROLAZNOSTI**  | **40** |

**Kriterij odabira 1**

Prema kriteriju broj 1, a koji se odnosi na veličinu fizičke ili pravne osobe /odnosno veličinu poljoprivrednog gospodarstva: nositelj projekta može ostvariti:

**A/** Maksimalno 10 bodova za pravne osobe (d.o.o., j.d.o.o.,…), odnosno fizičke osobe (obrte)

* **10 bodova** ukoliko je riječ o fizičkoj ili pravnoj osobi koja spada u red mikro poduzetnika\*,
* **5 bodova** ukoliko se riječ o fizičkoj ili pravnoj osobi koja spada u red malih i srednjih poduzetnika\*

(Napomena: Za ostvarivanje bodova po ovom kriteriju neophodno je potrebno popuniti obrazac D iz natječajne dokumentacije LAG-a Zagora po ovom natječaju. Podaci se u dodjeli bodova, interpretiraju sukladno Vodiču za korisnike za mala i srednja poduzeća – prilog VIII natječaja LAG-a Zagora za TO 1.1.2.).

**B/** Maksimalno 10 bodova za poljoprivredna gospodarstva, ukoliko im ekonomska veličina poljoprivrednog gospodarstva iznosi:

* **10 bodova** ukoliko je riječ o poljoprivrednom gospodarstvu koje ima SO vrijednost od 6.000 do 14.999 EUR
* **5 bodova** ukoliko je riječ o poljoprivrednom gospodarstvu koje ima SO vrijednost od 15.000 do 49.999 EUR
* **3 boda** ukoliko je riječ o poljoprivrednom gospodarstvu koje ima SO vrijednost od 50.000 do 99.999 EUR

(Napomena: Da bi nositelj projekta ostvario bodove po navedenom kriteriju mora dostaviti Potvrdu o ekonomskoj veličin poljoprivrednog gospodarstva, izdanu i ovjerenu od nadležne službe Ministarstva poljoprivrede, nakon objave Natječaja. Nositelj će si dodijeliti odgovarajuće bodove sukladno ekonomskoj veličini iz navedenog dokumenta.)

Za ostvarenje bodova po ovom kriteriju 1, nositelj treba dostaviti obveznu dokumentaciju, pod rednim brojem 16, odnosno 17 iz priloga I ovog natječaja, u ovisnosti o vlastitom izboru.

**Kriterij odabira 2**

Za ostvarivanje bodova po navedenom kriteriju, nositelj projekta dostavlja dokument kojim dokazuje da je sam nositelj projekta: proizvođačka grupa / organizacija ili zadruga: imenik članova zadruge ili popis članova proizvođačke organizacija (vidi: obvezna dokumentacija /Prilog I/, redni broj: 18.)

**Kriterij odabira broj 3**

Sukladno Lokalnoj razvojnoj strategiji LAG-a Zagora za razdoblje 2014.-2020. godine, prioritetni poljoprivredni sektori su kako slijedi:

* Voćarstvo (osobito: maslina, vinova loza, bajam, orah, smokva)\*
* Stočarstvo (osobito stoka sitnog zuba poput: ovca, koza)\*
* Ljekovito bilje\*

(Napomena: \*Vidi: Lokalna razvojna strategija LAG-a Zagora za razdoblje 2014.-2020., 4.2. Ciljevi, mjere i tipovi operacija LRS za područja LAG-a, temeljeni na mogućnostima PRR 2014-2020, str. 32-34).

Ukoliko se nositelj projekta bavi proizvodnjom i/ili preradom proizvoda koji korespondiraju prethodno navedenom popisu i/ili ulaganjem namjerava razvijati preradu koja korespondira prioritetnim sektorima ima pravo na bodove po ovom kriteriju u maksimalnom iznosu od 10 bodova.

Za sve ostale sektore (proizvodnje / prerade) ima pravo na 5 bodova.

Proizvodnju proizvoda koji korespondiraju proizvodnom sektoru, nositelj projekta dokazuje u prijavnom obrascu: Obrazac A – Prijavni obrazac; poglavlje II 5.POLJOPRIVREDNI PROIZVODI (Prilog I. Ugovoru).

**Kriterij odabira broj 4**

Nositelj projekta ima pravo na **5 bodova** po kriteriju tipa ulaganja ukoliko je riječ o ulaganju u:

|  |  |
| --- | --- |
| 1. | Građenje i/ili opremanje novihobjekata za poslovanje s mlijekom i preradom mlijeka s pripadajućom opremom i unutarnjom i vanjskom infrastrukturom, uključujući rashladnu opremu za sirovo mlijeko |
| 2. | Građenje i/ili opremanje novihobjekata za klanje, rasijecanje, hlađenje, preradu (mesa i jaja) i pripadajuće skladištenje s pripadajućom unutarnjom i vanjskom infrastrukturom |
| 3. | Građenje i/ili opremanje novihcentara (sabirališta) za sakupljanje i preradu otpada, ostataka iz poljoprivredne proizvodnje i nusproizvoda životinjskog podrijetla koji nisu za prehranu ljudi s pripadajućom unutarnjom i vanjskom infrastrukturom |
| 4. | Građenje i/ili opremanje novihobjekata za preradu voća, povrća, grožđa (osim za proizvodnju vina), aromatičnog, začinskog i ljekovitog bilja, cvijeća i gljiva s pripadajućom unutarnjom i vanjskom infrastrukturom uključujući preradu ostataka iz proizvodnje |
| 5. | Građenje i/ili opremanje novihobjekata za preradu maslina, komine masline s pripadajućom unutarnjom i vanjskom infrastrukturom |
| 6. | Građenje i/ili opremanje novihobjekata za preradu žitarica, uljarica i industrijskog bilja te njihovih ostataka s pripadajućom unutarnjom i vanjskom infrastrukturom |
| 7. | Građenje i/ili opremanje novihobjekata za preradu, punjenje i pakiranje pčelinjih proizvoda s pripadajućom unutarnjom i vanjskom infrastrukturom |
| 8. | Građenje i/ili opremanje novihobjekata za preradu ostalih proizvoda navedenih u Prilogu I. Ugovoru s pripadajućom vanjskom i unutarnjom infrastrukturom |
| 9. | Građenje i/ili opremanje novihgospodarskih objekata koji nije prethodno naveden, upravnih prostorija s pripadajućim sadržajima, opremom i infrastrukturom koji su u funkciji djelatnosti prerade |
| 10. | Građenje i/ili opremanje novihobjekta za prodaju i prezentaciju vlastitih poljoprivrednih proizvoda |
| 11. | Građenje i/ili opremanje novogobjekta za obradu otpadnih voda u preradi i trženju, filtriranje zraka i rashladne sustave s pripadajućom unutarnjom i vanjskom infrastrukturom |
| 12. | Građenje i/ili opremanje novoglaboratorija za vlastite potrebe nositelja projekta koji su u funkciji djelatnosti prerade |
| 13. | Kupnja novih gospodarskih vozila, novih poljoprivrednih strojeva i nove poljoprivredne opreme |

Nositelj projekta ima pravo na **10 bodova** po kriteriju tipa ulaganja ukoliko je riječ o ulaganju u:

|  |  |
| --- | --- |
| 1. | Rekonstrukciju i/ili modernizaciju i/ili opremanje postojećihObjekata za poslovanje s mlijekom i preradom mlijeka s pripadajućom opremom i unutarnjom i vanjskom infrastrukturom, uključujući rashladnu opremu za sirovo mlijeko |
| 2. | Rekonstrukciju i/ili modernizaciju i/ili opremanje postojećihObjekata za klanje, rasijecanje, hlađenje, preradu (mesa i jaja) i pripadajuće skladištenje s pripadajućom unutarnjom i vanjskom infrastrukturom |
| 3. | Rekonstrukciju i/ili modernizaciju i/ili opremanje postojećihCentara (sabirališta) za sakupljanje i preradu otpada, ostataka iz poljoprivredne proizvodnje i nusproizvoda životinjskog podrijetla koji nisu za prehranu ljudi s pripadajućom unutarnjom i vanjskom infrastrukturom |
| 4. | Rekonstrukciju i/ili modernizaciju i/ili opremanje postojećihObjekata za preradu voća, povrća, grožđa (osim za proizvodnju vina), aromatičnog, začinskog i ljekovitog bilja, cvijeća i gljiva s pripadajućom unutarnjom i vanjskom infrastrukturom uključujući preradu ostataka iz proizvodnje |
| 5. | Rekonstrukciju i/ili modernizaciju i/ili opremanje postojećihObjekata za preradu maslina, komine masline s pripadajućom unutarnjom i vanjskom infrastrukturom |
| 6. | Rekonstrukciju i/ili modernizaciju i/ili opremanje postojećihObjekata za preradu žitarica, uljarica i industrijskog bilja te njihovih ostataka s pripadajućom unutarnjom i vanjskom infrastrukturom |
| 7. | Rekonstrukciju i/ili modernizaciju i/ili opremanje postojećihObjekata za preradu, punjenje i pakiranje pčelinjih proizvoda s pripadajućom unutarnjom i vanjskom infrastrukturom |
| 8. | Rekonstrukciju i/ili modernizaciju i/ili opremanje postojećihObjekata za preradu ostalih proizvoda navedenih u Prilogu I. Ugovoru s pripadajućom vanjskom i unutarnjom infrastrukturom |
| 9. | Rekonstrukciju i/ili modernizaciju i/ili opremanje postojećihgospodarskih objekata koji nije prethodno naveden, upravnih prostorija s pripadajućim sadržajima, opremom i infrastrukturom koji su u funkciji djelatnosti prerade |
| 10. | Rekonstrukciju i/ili modernizaciju i/ili opremanje postojećihobjekta za prodaju i prezentaciju vlastitih poljoprivrednih proizvoda |
| 11. | Rekonstrukciju i/ili modernizaciju i/ili opremanje postojećihobjekta za obradu otpadnih voda u preradi i trženju, filtriranje zraka i rashladne sustave s pripadajućom unutarnjom i vanjskom infrastrukturom |
| 12. | Rekonstrukciju i/ili modernizaciju i/ili opremanje postojećihlaboratorija za vlastite potrebe nositelja projekta koji su u funkciji djelatnosti prerade |

(Napomena: Vidi: Prilog II – Lista prihvatljivih troškova).

Ukoliko projekt podrazumijeva višestruka ulaganja kod kojih se mogu ostvariti različiti bodovi po ovom kriteriju, prihvaća se iskazani veći broj bodova – povoljniji za prijavitelja projekta.

**Kriterij odabira broj 5**

Nositelj svom projektu može dati 10 bodova po kriteriju ulaganja u proizvodne procese iz sheme kvalitete. Potrebno je priložiti potvrdu o sukladnosti proizvoda sa specifikacijom proizvoda iz sheme kvalitete, ukoliko je rezultat proizvodnog procesa koji je predmet ulaganja proizvod iz sustava sheme kvalitete (ZOI/ ZOZP / ZTS poljoprivrednih i prehrambenih proizvoda). Status **proizvođača ili subjekta u lancu proizvodnje proizvoda čiji je naziv zaštićen i/ili registriran na razini Europske unije kao ZOI, ZOP ili ZTS** dokazuje se Potvrdom kontrolnog tijela o sukladnosti proizvoda s oznakom kvalitete na razini EU (ZOI, ZOP ili ZTS). Nositelj projekta može ostvariti bodove po ovom kriteriju ukoliko se aktivnostima u projektu vrši ulaganje u proizvodnju proizvoda koji se nalaze u DOOR bazi **(proizvodi s oznakom ZOI, ZOZP ili ZTS).**

Da bi ostvario bodove po ovom kriteriju korisnik mora u trenutku podnošenja zahtjeva za potporu biti upisan u „Upisnik subjekata u ekološkoj proizvodnji“ ili biti proizvođač ili subjekt u lancu proizvodnje proizvoda čiji je naziv zaštićen i registriran na razini Europske unije kao ZOI, ZOP ili ZTS.

**Kriterij odabira broj 6**

Nositelj svom projektu može dati max. 20 bodova po kriteriju Inovativnosti.

Ukoliko nositelj svom projektu dodjeljuje maksimalnih 20 bodova, u obvezi je kao dokaz dostaviti, dokumentaciju kojom se dokazuje da se projektom uvodi novi – inovativni – tehnološki proces. Dokaz za navedeno može biti:

* Dokaz o priznanju patenta izdan od nadležne institucije i/ili

Dokaz o nagradi na sajmovima inovacija (domaćim i stranim) i/ili

Dokaz o zaštićenom intelektualnom vlasništvu izdan od nadležne institucije ili postoji objašnjena strategija zaštite intelektualnog vlasništva

Priznati patent/ nagrade/zaštićeno intelektualno vlasništvo/objašnjena strategija zaštite intelektualnog vlasništva mora se odnositi na proizvod/ tehničko-tehnološki proces koji je predmet projekta (ulaganja) prijavljenog u zahtjevu za potporu.

Ukoliko nositelj svom projektu dodjeljuje 10 bodova po kriteriju inovativnosti, iz projektnih aktivnosti mora biti razvidno da se ulaganjem, projektnom aktivnošću (aktivnostima) koja je vezana (ili su vezane) uz prihvatljive troškove prijavljenima u projektu u poslovnim procesima nositelja projekta vezanim uz preradu primarnih poljoprivrednih proizvoda i njihovo trženje, za samog nositelja projekta uvodi novi proizvod, novi i unaprijeđeni tehnološki proces ili marketinški alat.

Novi proizvod je svaki proizvod koji je nastao kao posljedica ulaganja, te ga je moguće prepoznati u prijavnom obrascu. (Obrazac A – Prijavni obrazac; poglavlje II 5.POLJOPRIVREDNI PROIZVODI (Prilog I. Ugovoru).

Uvođenje novog / unaprijeđenog tehničko – tehnološkog procesa predstavlja aktivnosti kojima se postojeći tehnološki proces automatizira, informatizira (čime se isključuje kupnja osobnih računala i pisača za redovito poslovanje te računalnih programa namijenjenih svakodnevnom uredskom poslovanju) ili unaprjeđuje na način da utječe na povećanu produktivnost, smanjenje utroška energije, očuvanje okoliša i sl.

Kupnja gospodarskih vozila ni u kom slučaju ne može se smatrati unaprjeđenjem tehničko-tehnološkog procesa.

**Kriterij odabira broj 7**

Nositelj projekta može ostvariti 10 bodova po ovom kriteriju na sljedeći način:

Ako se radi o ulaganju u izgradnju novog objekta za preradu, da bi ostvario 10 bodova po ovom kriteriju, isti mora biti projektiran na način da po završetku ulaganja zadovoljava uvjete za dobivanje energetskog certifikata najmanje razreda B. Za dobivanje bodova korisnik je obvezan dostaviti Izjavu glavnog projektanta o energetskom razredu u koji je projektirana građevina svrstana sukladno Projektu racionalne uporabe energije i toplinske zaštite. U slučaju gradnje novog objekta energetskog certifikata C i manje, korisnik ne ostvaruje bodove po ovom kriteriju.

Ako se radi o ulaganju u rekonstrukciju postojećeg objekta korisnik mora dostaviti Energetski certifikat za postojeći objekt koji je predmet projekta i Izjavu glavnog projektanta o energetskom razredu u koji je projektirana građevina svrstana sukladno Projektu racionalne uporabe energije i toplinske zaštite. Korisnik će ostvariti bodove sukladno kriteriju odabira ovisno o tome za koliko je energetski razred, naveden u Izjavi projektanta, viši od energetskog razreda navedenog u energetskom certifikatu za postojeći objekt. Ukoliko ostaje isti ili je niži, korisnik nema pravo na bodove po ovom kriteriju. Pritom najniži razred može biti B. Ukoliko je riječ o certifikatu razreda C i manje, korisnik ne ostvaruje bodove po ovom kriteriju.

U slučaju isključivog opremanja građevina, nije moguće ostvariti bodove po ovom kriteriju.

Ukoliko je riječ o nabavci gospodarskih vozila i poljoprivredne mehanizacije ili druge poljoprivredne opreme, korisnik ima pravo na ove bodove, jer je u obvezi nabavljati samo i isključivo nova gospodarska vozila, poljoprivredne strojeve i poljoprivrednu opremu, čime izravno doprinosi fokus području 5b.

**Kriterij odabira broj 8**

Nositelj projekta može ostvariti 10 bodova po ovom kriteriju ukoliko ima zatvorenu financijsku konstrukciju projekta za potrebe prijave što podrazumijeva da ima osiguran iznos koji odgovara razlici ukupne vrijednosti projekta umanjene za iznos traženih bespovratnih sredstava li kreditom banke ili vlastitim sredstvima ili kombinirano.

Način zatvaranja financijske konstrukcije:

1. Financiranje kreditom banke

Ako se udio privatnog sufinanciranja nositelja projekta podmiruje kreditom banke, nositelj projekta obrascu E iz natječajne dokumentacije ovog natječaja obvezno prilaže neobvezujuće pismo namjere banke na minimalni iznos ukupne vrijednosti projekta umanjen za iznos traženih bespovratnih sredstava.

1. Financiranje vlastitim sredstvima

Ako se udio privatnog sufinanciranja nositelja projekta podmiruje iz vlastitih izvora, nositelj projekta mora dokazati da je u godini prije objave ovog natječaja ostvario ukupni poslovni prihod u vrijednosti od minimalno 50% ukupne vrijednosti projekta koji prijavljuje. Obvezno dostavlja popunjen obrazac E iz natječajne dokumentacije ovog natječaja i preslike godišnjeg financijskog izvješća za godinu prije objave ovog natječaja (GFI-POD), odnosno Potvrdu o visini dohotka od strane Porezne uprave /u ovisnosti radi li se o obvezniku poreza na dobit ili dohodak/.

1. Kombinirano financiranje

Ako se udio privatnog sufinanciranja prijavitelja podmiruje kombinirano, i kreditom banke i vlastitim sredstvima, nositelj projekta mora istovremeno ispunjavati oba navedena uvjeta na način da dostavlja popunjen obrazac E iz natječajne dokumentacije ovog natječaja i dokazuje zatvorenu financijsku konstrukciju na način da dokazuje da je u godini prije objave ovog natječaja ostvario ukupni poslovni prihod u vrijednosti od minimalno 50% ukupne vrijednosti projekta umanjen za dio koji će biti pokriven budućim kreditom. Za dio koji namjerava pokriti kreditom mora dostaviti neobvezujuće pismo namjere banke na minimalni iznos ukupne vrijednosti projekta umanjen za iznos traženih bespovratnih sredstava i vlastitih sredstava. O omjerima sredstava iz kredita i vlastitih sredstava prijavitelj može samostalno odlučiti vodeći računa da njihov zbroj mora odgovarati gore navedenoj definiciji zatvorene financijske konstrukcije.

Nositelj projekta dostavlja obrazac E iz natječajne dokumentacije ovog natječaja, i Neobvezujuće pismo namjere banke (ukoliko se projekt sufinancira kreditom banke ili kombinirano).

Nositelj projekta dostavlja samo obrazac E iz natječajne dokumentacije ovog natječaja i presliku Godišnjeg financijskog izvještaja za godinu prije objave natječaja (Obrazac GFI-POD) s potvrdom o primitku dokumentacije od FINA-e za obveznike poreza na dobit ili Potvrdu o visini dohotka od strane Porezne uprave za godinu prije objave natječaja za obveznike poreza na dohodak(ukoliko se projekt sufinancira vlastitim sredstvima ili kombinirano).

**Kriterij odabira broj 9**

Nositelj projekta može ostvariti 10 bodova po ovom kriteriju ukoliko će realizirati nova radna mjesta koja se planiraju ostvariti provedbom projekta. Bodovi se ostvaruju ukoliko se nositelj projekta u obrascu A /Prijavni obrazac/ natječajne dokumentacije ovog natječaja, pod stavkom II.4.7 obveže brojem 1 ili većim.

 **Kriterij odabira broj 10**

Da bi nositelj projekta ostvario 10 bodova po navedenom kriteriju, aktivnosti iz poslovnog plana se moraju provoditi unutar zaštićenih područja prirode i područja ekološke mreže Natura 2000. Pregled NATURA 2000 (Ekološka mreža) područja na teritoriju LAG-a Zagora i Splitsko-dalmatinske županije prikazan je u Dodatku 2 LRS LAG-a Zagora za razdoblje 2014.-2020. Za konkretni pregled u kojem je moguće provjeriti opsege zaštićenih područja prirode i područja ekološke mreže Natura 2000, nositelj projekta može koristiti i slijedeću internetsku stranicu: [www.bioportal.hr/gis](http://www.bioportal.hr/gis).